b'\n_START_ARTICLE_\nAfra\n_START_PARAGRAPH_\nAfra (poln latinski naziv Afra versio) je afri\xc5\xa1ka razli\xc4\x8dica Vetus Latine, starega latinskega prevoda Biblije iz gr\xc5\xa1\xc4\x8dine v latin\xc5\xa1\xc4\x8dino. Prevod je nastal konec 2. stoletja v okolici Kartagine, skratka na ozemlju, kjer je bilo poznavanje ger\xc5\xa1kega jezika med ljudmi v vsem Rimskem cesarstvu najslab\xc5\xa1e. Prevod ni enoten in ni delo le enega avtorja, ampak je nastajal postopno in nekoordinirano, tako da lahko pri posamezni knjigi obstaja tudi ve\xc4\x8d razli\xc4\x8dic. Dokumentiran je zlasti v delih sv. Ciprijana.'